| *Lineage II* |
| --- |
|  |
| Kūrėjas | NCsoftE&G Studios |
| Leidėjas | NCsoft |
| Dizaineris | {{{dizaineris}}} |
| Kompozitorius | {{{kompozitorius}}} |
| Išleidimo data | {{{išleidimo data}}} |
|
| Žanras (-ai) | MMORPG |
| Režimas | Daugelio žaidėjų |
|
| Reitingai | ESRB: TPEGI: 12+GRB: 15+ (ne-PvP) 18+ (PvP) |
| **Platforma** | Microsoft Windows |
| Versija |  |
| Variklis | Unreal Engine 2.5 |
| **Reikalavimai** | 
**Procesoriaus greitis**: Intel® Pentium® 4 2,0 GHz ar geresnis  **Atmintis**: 512 MB ar daugiau **Vaizdo plokštė**: NVIDIA® FX 5700 ar ATI™ Radeon® 9600 ar geresnė **Laisvos vietos**: 10 GB ir daugiau **Garso draiveriai**: DirectX 9.0c ar geresni **Interneto greitis**: 56 kB ar greitesnis |
| Platinimas | siuntimasis internetu, CD, DVD |
|
| Licencija | {{{licencija}}} |
| Pirmtakas | {{{pirmtakas}}} |
| Kitos dalys | *Lineage*, *Lineage III* |
| Oficiali *Lineage II* svetainė |

**Lineage II** (kor. 리니지 2) – 2003 m. spalio 1 d. kompanijos „NCsoft" sukurtas ir išleistas maginės fantastikos, MMORPG žanro kompiuterinis žaidimas. Pradėtas kurti kompanijai „NCsoft" įsigijus Unreal Engine 2 grafinio varikliuko licenciją ir perkėlus žaidimo idėją į trimatį pasaulį. Tai anksčiau išleisto žaidimo „Lineage" priešistorė, kur veiksmas vyksta prieš 150 metų. Po žaidimo starto jis iškart išpopuliarėjo ir 2007 m. kovo men. jau turėjo apie 600 tūkst. jį žaidžiančių žaidėjų. 2012 m. pasak „NCsoft", jų buvo apie 19 mln. visame pasaulyje. Nuo 2011 m. lapkričio 30 d. „Lineage II" turinys tapo nemokamas (*free-to-play*).

2008 m. liepos 17 d. rusiška kompanija „Innova Systems" su „NCsoft" pasirašė sutartį dėl žaidimo lokalizacijos Rusijoje. Žaidimo turinys nuo pat pradžių buvo nemokamas, tačiau mokėti reikdavo už tam tikrus daiktus žaidime ir pagerintą žaidimo sąsają (angl. *premium account*).

Nuo pat žaidimo pradžios 2003 metais nuolat leidžiami žaidimo atnaujinimai. 2012 m. birželio 13 d. išleistas atnaujinimas „Tauti", kuris buvo 18-as.

Apie žaidimą
------------

Pradedant žaisti žaidėjai įsikūnija į savo avatarą (veikėją) viduramžių epochos virtualiame pasaulyje.

### Rasės

Žaidime yra 6 rasės: žmonės (angl. *Humans*), elfai (angl. *Elves*), tamsieji elfai (angl. *Dark Elves*), už kuriuos pradedama žaisti Adenos karalystėje (angl. *Kingdom of Aden*) ir nykštukai/dvarfai (angl. *Dwarves*), orkai (angl. *Orcs*), Elmoro karalystėje (angl. *Kingdom of Elmore*). *Chaotic Throne saga* žaidimą papildė nauja rase *Kamael*, už kurią pradedama žaisti Sielų saloje (angl. *Isle of Souls*) ir nauju kontinentu *Gracia*.
Kiekviena rasė turi tam tikrų privalumų ir trūkumų… Elfai yra labai miklūs, greiti, tačiau silpni gynyboje. Tamsieji elfai turi aukštų sugebėjimų magijoje ir artimoje kovoje. Orkai – bene tvirčiausi, turi daugiausia gyvybės ir manos taškų, bet vieni lėčiausių. Nykštukai – stiprūs artimoje kovoje, turi galimybę kurti įvairius daiktus bei ieškoti papildomų medžiagų jų kūrimui, naudojant unikalius, kitoms klasėms nebūdingus sugebėjimus. *Kamael* – rasė turinti vieną sparną, pasiekusi 80 lygį atgauna ir antrą ir iš esmės pakeičia išvaizdą. Pati naujausia rasė Ertheia, su kuria pradedama žaisti Faeron kaimelyje, yra išskirtinė tuo, kad egzistuoja tik moteriškos giminės rasės atstovai, ir yra pasireiškiantys Alchemijos sugebėjimais.

### Klasės ir poklasės (subklasės)

Elfė Elfų kaimelyje (angl. *Elven Village*), klasė – Moonlight Sentinel
Iš viso yra 36 klasės. Galimos dvi veikėjo vystymosi kryptys – kario ir mago, kurios savo ruožtu šakojasi į kitas, orientuotas ir įvairias specializacijas – tam tikro tipo ginklo ar magijos, jos pobūdžio. Deja, nykštukai ir *Kamael* turi tik vieną vystymosi kryptį – karį. *Kamael* dar turi sugebėjimą naudoti magiją, jei renkamos sielos iš nužudytų priešų.
Pasiekus 20 lygį galima pasirinkti pirmą profesiją/klasę, antrąją pasiekus 40, trečiąją – 76.

Pasiekus 75 lygį, galima pasirinkti poklasę – tai kitos rasės klasė. Deja, elfai negali imti tamsiųjų elfų klasių, ir taip pat negali imti panašios klasės į jau turimą. Pasirinkus poklasę pradedama žaisti nuo 40 lygio. Užkėlus iki 75 lygio galima pasirinkti 2-ją, vėliau paskutinę – 3-čiąją. Jas galima keisti nuėjus pas klasės mokytoją. Visų poklasių lygio riba yra 80 lygis, tuo tarpu su pagrindine galima pasiekti maksimalų – 85 lygį.

Su poklase įvykdžius užduotį (angl. *quest*) *Noblesse* galima dalyvauti Olimpiadoje. Joje kovojama su tomis pačiomis klasėmis kaip jūsų turima, arba skirtingomis. Surinkęs daugiausia taškų tampa *Herojumi* (angl. *Hero*) ir gauna specialius įgūdžius (angl. *skills*) bei gali pasiimti netradicinius ginklus. Taip pat dar aurą, kuri juos išskiria iš kitų.

### PvE ir PvP

PvE kaip ir visuose tokio žanro žaidimuose – užmušant NPC gaunama patirties taškų, kuriems didėjant pasiekiamas naujas lygis. Be to, dar gaunama ir meistriškumo taškų (angl. *skill points*, trumpiau SP). Už juos galima išmokti naujų sugebėjimų ir juos tobulinti. Galima žaisti vienam ar su kitais žaidėjais grupėje (angl. *party*). Būnant grupėje galima eiti į požemius, griuvėsius ir į kitas panašias vietas, gauti ypatingų daiktų užmušant priešus ir jų bosus.

PvP kiek kitokia nei kituose žaidimuose – norint kovoti 1 prieš 1, abu žaidėjai turi kirsti vienas kitam (angl. *Flag*), tada galima kovoti. Užmušant žaidėją, kai jis nekontraatakuoja gaunama neigiama *reputacija* (angl. *Reputation*). Reputacijai nukritus žemiau 0, jūsų veikėjo vardas (angl. *Nick*) pasikeičia į raudoną. Turint reputaciją žemiau -30 yra tikimybė prarasti dėvimus daiktus.

Žaidime yra dar daug PvP galimybių be jau minėtos Olimpiados. Tai *pilies apgultis* (angl. *Castle Siege*), *požemio koliziejus* (angl. *Underground Coliseum*), *teritorijų karai* (angl. *Territory War*), *skraidančių laivų karai* (angl. *Airships War*) ir kt.

### Gyvūnai

Žaidėjai, įvykdę tam tikras užduotis, gauna gyvūną. Jiems taip pat galima pirkti šarvus, „ginklus" ir, be abejo, maistą. Jiems užaugus ant kai kurių galima jodinėti ir skraidyti. Tai vadinamieji „mountai" (angl. *mount* 'jojamas gyvūnas'). *Agathion* yra ne kovos gyvūnėlis, kuris paskui tave skraido ar vaikšto.

**Gyvūnėlių rūšys**

* *Wolf*
* *Great Wolf* (Great Snow Wolf)
* *Fenrir* (Snow Fenrir)
* *Hatchling*
* *Strider* (Red Strider)
* *Wyvern*
* *Baby Kookaburra* (Improved Baby Kookaburra)
* *Baby Buffalo* (Improved Baby Buffalo)
* *Baby Cougar* (Improved Baby Cougar)

### Transformacijos

Transformacijos yra skirstomos į tokias kategorijas: kovos, ne kovos, paprastas, retas, dieviškąsias ir kitas. Kovos transformacijos dar skirstomos į kitas dvi šakas – bendras ir tik tam tikrom rasėm būdingas. Žaidėjai gali pasiversti į kitas formas naudodami specialius transformacijos sugebėjimus ar vietoj apyrankės užsidedant talismaną.

Kūrimas
-------

Hyeong-Jin Kim, „Lineage II" gamybos komandos vadovas, pateikė pagrindinę žaidimo koncepciją pirmąjį 2000 metų pusmetį ir jau tiems patiems metams einant į pabaigą prasidėjo žaidimo kūrimas. Kim ir gamintojas James Bae išdėstė, kad „Lineage II" buvo nuspręsta kurti kaip „Lineage" priešistorę, o ne tęsinį, dėlto, kad *„„Lineage" buvo planuojama ir toliau atnaujinti"*, ir, kad *„kurdami priešistorę, jie nerizikavo „supainioti" istorijos tarp „Lineage II" ir būsimų „Lineage" atnaujinimų"*.

Vyriausiasis žaidimo dizaineris Raoul Kim teigia, kad „Lineage II" buvo nuspręsta kurti 3D *„paprasčiausiai dėlto, kad tuo metu dauguma žaidimų buvo (kuriami) 3D grafikoje"* ir taip pat dėlto, kad jie manė, jog tai esą *„tinkamesnė nei 2D grafika dalykams, kuriuos jie ketino sukurti"*. Kūrėjai pasirinko panaudoti Unreal Engine 2 žaidimo variklį, dėl jo pajėgumo perteikiant aplinkos vaizdus ir dėl efektingų redagavimo ypatybių.

Žaidimo papildymai
------------------

Šiuo metu kompanija yra sukūrusi per 18 žaidimo papildymų. Kiekviena versija yra tarsi ankstesnės tąsa, todėl ištikimieji žaidėjai tęsia savo sukurto veikėjo vystymą nuo pat pradžių. Nauja versija išleidžiama maždaug kas pusę metų, kiekvienoje versijoje pridedama naujų istorijos detalių, savybių bei kitų dalykų pvz. naujų vietovių, įgūdžių, šarvų bei ginklų, užduočių ir galbūt pakeliamas žaidėjo lygio limitas. Oficialioje žaidimo svetainėje galima rasti visas nuorodas ir paaiškinimus. Nuo 2011 m. lapkričio 30 d. „Lineage II" turinys tapo nemokamas.

Žaidimo versijų pavadinimai:


|  |  |  |  |
| --- | --- | --- | --- |
| **„Chaotic Chronicle" saga*** C 0 *Prelude*
* C 1 *Harbingers of War*
* C 2 *Age of Splendor*
* C 3 *Rise of Darkness*
* C 4 *Scions of Destiny*
* C 5 *Oath of Blood*
* C 6 *Interlude*
 | **„Chaotic Throne" saga*** CT 1 *The Kamael*
* CT 1.5 *Hellbound / Kamael Plus*
* CT 2.1 *Gracia Part 1*
* CT 2.2 *Gracia Part 2*
* CT 2.3 *Gracia Final*
* CT 2.4 *Gracia Epilogue / Gracia Plus*
* CT 2.5 *Freya*
* CT 2.6 *High Five (H5)*
 | **„Goddess of Destruction" saga*** GD 1 *Awakening*
* GD 1.5 *Harmony*
* GD 2 *Tauti*
* GD 2.5 *Glory Days*
* *Echo*
* *Power of the West Wind*
* GD 3 *Lindvior / Ruler of the West Wind*
* *Episodeon*
* GD 3.5 *Valiance / Raiders*
 | **„Epic Tale of Aden" saga*** EP1 *Ertheia / Dimensional Strangers*
* *Infinite Odyssey: Prelude to the Journey*
* *Infinite Odyssey*
* EP 2 *Infinite Odyssey / Infinite Odyssey: Shadows of Light Part 1*
* *Infinite Odyssey: Shadows of Light Part 2*
* EP 2.5 *Underground / Infinite Odyssey: Hymn of the Soul*
* *Infinite Odyssey: Will of the Ancients*
* EP 3 *Helios*
* *Grand Crusade*
* EP 4 *Grand Crusade / Grand Crusade: Force Bringer*
* EP 5 *Salvation: First Chapter / The Page: Salvation*
* *Salvation: The Gathering*
 |

Kritika
-------

„Lineage II" gavo vidutinį įvertinimą nuo įvairių video žaidimų vertinimo svetainių. Scott Stahl iš „The Daily Orange" pagyrė žaidimo grafiką ir išdėstymą, tačiau jis taip pat paminėjo, kad žaidimas *„greitai smunka į neįtikėtinai nuobodų ir monotonišką procesą – žudyti tą pačią pabaisą tūkstantį kartų"* bei veikėjo kūrimo pasirinkimas yra *„pernelyg lėkštas: tik du ar trys veidų bei plaukų stiliai kiekvienos klasės veikėjui"*. Andrew Park iš „Gamespot" pasakė, kad žaidimas *„siūlo nuolatinio „kalimo" (kitaip vadinamą* grindinimu*) išbandymą"* ir nėra tinkamas žmonėms, kurie pažaisti teturi valandą laiko ar mažiau.Allen 'Delsyn' Rausch *Kamael* pavadino ypatinga rase, kitaip nei kitos, ji specializuojasi į kario kryptį bei aukštesniuose lygiuose tik tam tikrai lyčiai būdingas klases.

„Chronicle 5: Oath of Blood" papildymas laimėjo „Metų papildymo" apdovanojimą iš *Stratics Central Editor`s Choice Awards 2006* ir „Lineage II" nusipelnė garbingo paminėjimo už „Metų žaidimo" apdovanojimą.

Privatūs serveriai
------------------

|  |  |
| --- | --- |
|    | **Šiam straipsniui ar jo daliai reikia daugiau nuorodų į šaltinius.**Jūs galite padėti Vikipedijai įrašydami tinkamas išnašas ar nuorodas į šaltinius. |

Pastaruoju metu gana sparčiai yra vystomi L2j projektai. Jų pagalba kuriami žaidimo serveriai parašyti Java kalba. Pati idėja nėra nauja, stengiamasi kaip galima priartėti prie originalios žaidimo versijos. Naudojamas originalus žaidimo klientas.

Visos autorinės teisės priklauso tik žaidimo kūrėjams, todėl tiek L2j kūrimas pasinaudojant atvirkštine inžinerija, tiek jo naudojimas yra IT piratavimas. Lietuvoje, Lineage 2 aukso amžių išgyveno 2005-2008 metais (c4-interlude-hellbound kronikose), kai populiariausi privatūs serveriai buvo BFDR, Beyond bc4, Avalon. BFDR administratoriai pakeitę kroniką iš Interlude į Hellbound prarado didelį populiarumą, vėliau bandant naują High Five (H5) kronika serveris apskritai žlugo. Oficialiuose serveriuose 2011-aisiais metais įdiegus naujają Goddes of Destruction kroniką, žaidimo populiarumas pasauliniu mastu drąstiškai krito, kadangi žaidimas prarado savo unikalumą ir originalumą, buvo prieita prie "quest for exp", "quest for items" tipo sistemų. Žymiausi Lietuviški klanai privačiuose serveriuose buvo Kobra, TartarusCerber, ThugLife, RedHawks, Nitrucha, AgainstAllOdds, Vendeta, teC, StandYourGround, WestSide, Forgotten, BeAfraidOf, DarknessAngels, LDK. 2017 metais, NCSsoft kūrėjai atsižvelgdami į žaidėjų prašymus, išleido naują Lineage 2 Classic kroniką, orientuotą į nostalgiškus prisiminimus ir originalų žaidimą, kuris buvo toks populiarus praeityje, tai buvo lyg visų kronikų mixas pradedant C1 baigiant High five, su Goddes of Destruction inferface, tuo pat metu bandant įdiegti naujovių, deje, praėjus metams po paleidimo, populiarumas taip pat stipriai krito, išskyrus Rusijos Ru-OFF oficialius serverius, kur ir dabar žaidimas išlieka populiarus.

Išnašos
-------

1. ↑  Lineage II a Prequel set 150 years before Lineage II Archyvuota kopija 2008-03-18 iš Wayback Machine projekto..
2. ↑  MMOGChart Subscribers.
3. ↑  NCsoft Ushers in a New Age in Lineage II Gameplay, tikrinta 2012 09 12
4. ↑  „Goddess of Destruction Has Launched!". 2011-11-30. Suarchyvuotas originalas 2012-04-22. Nuoroda tikrinta 2012-05-25.
5. ↑  Премиум аккаунт Lineage 2, tikrinta 2012 09 12 Archyvuota kopija 2012-09-15 iš Wayback Machine projekto.
6. ↑  Lineage 2 North American Official Site – Patch Notes Archyvuota kopija 2012-09-26 iš Wayback Machine projekto.
7. ↑  Lineage 2 Wiki – Updates
8. ↑  „Races, Classes, and Skills" Archyvuota kopija 2008-12-12 iš Wayback Machine projekto.. *www.lineage2.com*.
9. ↑  „Kuriant Lineage II" Archyvuota kopija 2008-12-19 iš Wayback Machine projekto.. *www.lineage2.com*.
10. ↑  Aihoshi, Richard. „Lineage II interviu" Archyvuota kopija 2007-07-07 iš Wayback Machine projekto.. IGN.
11. ↑  „Lineage II Q&A". *www.gamespot.com*.
12. ↑  Lineage II: The Chaotic Chronicle Review. Gamespot.
13. ↑  Lineage II: The Kamael First Look. *pc.gamespy.com*.
14. ↑  The Truth about Private Servers and Legality Archyvuota kopija 2010-01-29 iš Wayback Machine projekto..

Nuorodos
--------

* Oficiali „Lineage II" svetainė (Ko)
* Oficiali „Lineage II" svetainė (US)
* Oficiali „Lineage II" svetainė (EU) Archyvuota kopija 2008-01-27 iš Wayback Machine projekto.
* Oficiali „Lineage II" svetainė (RU)
* Išsamios „Lineage II" naujienos, gidai ir daugiau